Beurtkrag: Stelsel steeds kwesbaar | Maroela Media
Geen beurtkrag word vir vandag (Woensdag) verwag nie, maar die kragnetwerk bly "kwesbaar en onvoorspelbaar", sê Eskom.
Dit is die vierde agtereenvolgende dag dat Eskom nié beurtkrag toepas nie, nadat fase 6-beurtkrag verlede week vir die eerste keer geïmplementeer is. "Danksy 'n afname in die aanvraag na elektrisiteit tydens die vakansie en die herstel van sommige kragopwekkingseenhede, hoef ons nie Woensdag beurtkrag toe te pas nie," sê Eskom in 'n verklaring.
Die kragreus sê egter hy sal in dié tyd voortgaan om noodreserwes aan te wend om die kapasiteit van die kragstelsel aan te vul, indien nodig. "Ons wil verbruikers graag waarsku dat die moontlikheid van beurtkrag steeds bestaan, aangesien die netwerk steeds kwesbaar en onvoorspelbaar is," lui die verklaring.
Eskom se tegniese spanne werk dwars deur die vakansietyd om die stelsel te monitor en werk hard om onbeplande ineenstortings tot 'n minimum te beperk en só die kans op beurtkrag te verminder.
"Ons vra egter steeds dat verbruikers so ver moontlik hul elektrisiteitsverbruik beperk, aangesien 'n gesamentlike poging die moontlikheid van beurtkrag kan beperk."
Die "sabotasie" waarvan die ANC president gepraat het is Swart Ekonomiese Bemagtiging.
Ek sal hoop hulle werk deur die vakansie. Kragvoorsiening is is 'n noodsaaklike diens ek ek kan my nie juis voorstel dat hulle beplan het om toe te maak vir die vakansie nie.
Die hele verdomde land is op sy knee agv die anc en uiters kwesbaar …nie net eskom nie !
Toemaar, slaap lekker SA. Die Pres het belowe daar sal geen beurtkrag wees nie. Ek is n dapper muis… Wat van n storm, Wat van diesel tekorte, steenkool, kabel diefstal, substasie sabotasie.. Bankrot Eskom Wat indien Medupi nog 1000MW verloor en Cahora Bassa ook ophou krag lewer? Wat gebeur indien die vakbonde hulle meesterplan van optrede in Jan 2020 ontplooi? Mnr die Pres, kan jy regtig so iets belowe terwyl jy goed weet, dat nie een in jou parlement of op Eskom se bestuur die omvang van die probleme by Eskom begryp nie. Hulle kan ook beslis nie kotrek antisipeer… Lees meer »